ΓΡΑΠΤΗ ΕΡΩΤΗΣΗ E-1534/99

υποβολή: Jan Mulder (ELDR) προς το Συμβούλιο

(8 Σεπτεμβρίου 1999)

Θέμα: Εφαρμογή του κανονισμού για Νέα τρόφιμα και νέα συστατικά τροφίμων

Όπως θα γνωρίζει το Συμβούλιο κυκλοφόρησαν προσφάτως στην αγορά του Ηνωμένου Βασιλείου διάφορα προϊόνταπό την εμπορική επωνυμία «Benecol» (μεταξύ των οποίων μαργαρίνη, μιναρίνη και τυρί) με την πρόσμειξη «stanolen» για τη μείωση του επιπέδου χοληστερίνης. Ο παραγωγός αυτών των νέων προϊόντων επικαλείται την προηγούμενη έγκριση και εμπορία στη Φινλανδία προϊόντος μαργαρίνης στο οποίο έχουν επίσης προστεθεί «stanolen» και το οποίο τοιουτοτρόπως έχει παραμείνει εκτός του πεδίου εφαρμογής του κανονισμού 258/97(1) (νέα τρόφιμα/νέα συστατικά τροφίμων).

1. Οφείλει, κατά την άποψη του Συμβουλίου, η Επιτροπή όταν εγκρίνει προϊόντα που κυκλοφορούν ήδη στην αγορά και εμπίπτουν στον κανονισμό 258/97, να είναι ενήμερη για το εύρος της εγκρίσεως στο σχετικό κράτος μέλος; Υπάρχει διαφορά εάν η έγκριση αφορά ένα προϊόν ή ένα συστατικό;

2. Μπορεί να ερευνήσει το Συμβούλιο κατά πόσον η Επιτροπή, κατά την εξέταση του ερωτήματος εάν ο κανονισμός 258/97 εφαρμόζεται στο αρχικό προϊόν μαργαρίνης Benecol, δηλαδή στο συστατικό που μειώνει το επίπεδο χοληστερίνης, είχεπόψη της την προαναφερθείσα έγκριση; Ποιες πληροφορίες περιλαμβάνει η έγκριση όσον αφορά τη διάκριση μεταξύ προϊόντος και συστατικού;

3. Σε ποιά ποσοτικά κριτήρια πρέπει να ανταποκρίνεται η είσοδος στην αγορά ορισμένου προϊόντος ούτως ώστε να παραμείνει εκτός του πεδίου εφαρμογής του κανονισμού 258/97 όταν το προϊόν ή το συστατικό που προορίζεται για κατανάλωση από τον άνθρωπο χρησιμοποιείται «ευρύτατα» εντός της Κοινότητας;

4. Σε ποια ποιοτικά κριτήρια πρέπει να ανταποκρίνεται ένα προϊόν εάν αυτό, βάσει της προαναφερθείσας εισόδου στην αγορά, επιδιώκεται να παραμείνει εκτός του πεδίου εφαρμογής του κανονισμού 258/97; Πρέπει άραγε το προϊόν αυτό να έχει την ίδια σύνθεση με το προϊόν το οποίο κυκλοφορεί «ευρύτατα»στην αγορά ή μπορεί να τροποποιηθεί η σύνθεσή του και εάν ναι, σε ποιο βαθμό; Μπορεί ένα συστατικό το οποίο απαντάται στο αρχικό προϊόν να συμπεριληφθεί και σε άλλα προϊόντα χωρίς να εφαρμοσθεί ο κανονισμός 258/97; Σύμφωνα με ποια κριτήρια πρέπει να απαντηθούν τα ερωτήματα αυτά;

5. Σύμφωνα με τη γνώμη του Συμβουλίου,περιλαμβάνεται στο έργο της Επιτροπής να ερευνά κατά πόσον τα προϊόντα της μαργαρίνης, μιναρίνης και τυριού τα οποία ήδη κυκλοφορούν στην αγορά στο Ηνωμένο Βασίλειο αποκλίνουν από το αρχικό προϊόν μαργαρίνης; Εάν όχι, πόσο ευρύ είναι το καθήκον ενημερώσεως της Επιτροπής;

6. Μπορεί να αναφέρει το Συμβούλιο εάν έχει η Επιτροπή, επισήμως ή όχι, ζητήσει γνωμοδότηση σχετικά με το ερώτημα εάν τα νέα προϊόντα Benecol παραμένουν εκτός του πεδίου εφαρμογής του κανονισμού 258/97; Εάν ναι, τί αναφέρεται στη γνωμοδότηση αυτή και σε ποιά κριτήρια βασίζεται;

(1) ΕΕ L 43 της 14.2.1997, σελ. 1.

Απάντηση

(2 Δεκεμβρίου 1999)

Το Συμβούλιοπενθυμίζει στον Αξιότιμο κ. Βουλευτή ότι, όπως επιβεβαίωσε η συνθήκη του μστερνταμ, η πολιτική προστασίας των καταναλωτών αποτελεί έναν τομέα στον οποίο η Ευρωπαϊκή Κοινότητα μπορεί και οφείλει να προσδώσει κάποια προστιθεμένη αξία. Το άρθρο 153, παράγραφος 1, της συνθήκης για την ίδρυση της Ευρωπαϊκής Κοινότητας, ορίζει τους στόχους της Κοινότητας εν προκειμένω, λαμβάνοντας ιδίωςπόψη τη σχέση με την πολιτική στον τομέα τηςγείας και με την προώθηση του δικαιώματος ενημέρωσης των καταναλωτών.

Στα πλαίσια αυτά, και συγκεκριμένα όσον αφορά τα ερωτήματα που τίθενται, το Συμβούλιο ενημερώνει τον Αξιότιμο κ. Βουλευτή ότι ο κανονισμός 258/97 στον οποίο παραπέμπει, εφαρμόζεται στα τρόφιμα και τα συστατικά τροφίμων που έχουν ήδη διατεθεί στο εμπόριο πριν από την έναρξη ισχύος του μόνο «εάν η κατανάλωσή τους από τον άνθρωπο στην Κοινότηταπήρξε μέχρι στιγμής αμελητέα» (άρθρο 1, παράγραφος 2 του εν λόγω κανονισμού). Στην περίπτωση αυτή εφαρμόζεται η αρχική διαδικασία αξιολόγησης που προβλέπεται στο άρθρο 6.

Η Επιτροπή, και ειδικότερα η μόνιμη επιτροπή τροφίμων (βλ. άρθρο 1, παράγραφος 3, του κανονισμού) είναι αρμόδια να αποφανθεί, με τη διαδικασία της Επιτροπής, εάν ένα είδος τροφίμου ή συστατικό τροφίμουπόκειται στο εν λόγω κανονισμό, και να καθορίσει, κατάρχήν για κάθε περίπτωση χωριστά, τα ποιοτικά κριτήρια που συνδέονται με κάθε προϊόν και από τα οποία θα εξαρτηθεί ηπαγωγή του ή όχι στον κανονισμό αυτό.

Πρέπει ναπογραμμισθεί, επιπλέον, ότι το άρθρο 1 του κανονισμού 258/97 δεν κάνει διάκριση μεταξύ τροφίμων και συστατικών τροφίμων, πράγμα που ισχύει ιδίως για τους σκοπούς του προσδιορισμού του περιεχομένου και της εμβέλειας της έγκρισης στο συγκεκριμένο κράτος μέλος.

Τέλος, το Συμβούλιο προτείνει στον Αξιότιμο κ. Βουλευτή να θέσει απευθείας στην Επιτροπή τα ερωτήματα στα οποία δεν δόθηκε απάντηση, δεδομένου ότι αυτά εμπίπτουν στην αρμοδιότητά της.